**R O M Â N I A**

**JUDEŢUL MUREŞ**

**MUNICIPIUL TÎRGU MUREŞ Viceprimar,**

**ADMINISTRAŢIA DOMENIULUI PUBLIC jrs. Peti Andrei**

**Nr. \_\_\_\_ din \_\_\_\_\_\_\_\_\_\_ 2016**

**E X P U N E R E D E M O T I V E**

privind depunerea candidaturii în vederea preluării în custodie de către

Municipiul Tîrgu Mureş a ariei protejate „Pădurea Tîrgu Mureş”

şi unele măsuri referitoare la realizarea planului de management

 Având în vedere că:

* Prin Ordinul nr. 46/2016 Ministerului Mediului, Apelor si Pădurilor prin care Pădurea Municipiului Tîrgu Mureş a fost declarat sit de importanţă comunitară ca parte integrantă a reţelei ecologice europene Natura 2000 în România,
* Pădurea Tîrgu Mureş este proprietatea Municipiului Tîrgu Mureş, reprezentând o componentă organică a municipiului,
* Agenţia Naţională pentru Protecţia Mediului a anunţat deschiderea primei sesiuni de atribuire în custodie a ariilor natural protejate, urmând ca Pădurea Tîrgu Mureş să fie inclusă în sesiunea 2/2016,
* Municipiul Tîrgu Mureş are baza materială, personalul şi cunoştinţele necesare pentru a răspunde criteriilor de custode,
* Necesitatea unei concepţii unitare pentru protejarea şi dezvoltarea zonelor verzi şi protejarea florei şi faunei ocrotite din Pădurea Tîrgu Mureş,
* Necesitatea realizării unui plan de management care să satisfacă dezvoltarea urbană a oraşului în armonie cu protejarea naturii prin accesare de fonduri nerambursabile.

Propunem aprobarea depunerii candidaturii în vederea preluării în custodie de către Municipiul Tîrgu Mureş a ariei protejate „Pădurea Tîrgu Mureş” şi unele măsuri referitoare la realizarea planului de management şi participarea municipiului Tîrgu Mureş la procesul de selectare a atribuirii în custodie a acestui sit.

Cheltuielile aferente acestui demers vor fi acoperite din bugetul local şi vor fi estimate la demararea propriu-zisă a atribuirii în custodie şi aprobate de Consiliul Local al Municipiului prin rectificare bugetară.

Totodată, pentru a putea face faţă cerinţelor tehnice dar şi în vederea întocmirii planului de management privind calitatea de custode, propunem şi cooptarea ca partener în acest demers şi a altor instituţii, în condiţiile legii.

Pentru continuarea protejării şi dezvoltării acestui sit natural, propunem înfiinţarea unui grup de lucru din cadrul direcţiilor şi serviciilor de specialitate al executivului şi cooptarea unor parteneri externi pentru pregătirea planului de management al acestei arii protejate, având în vedere şi posibilitatea atragerii unor fonduri europene pentru realizarea lucrărilor prevăzute în acest plan.

 Aviz favorabil

 Director ADP

Ing. Moldovan Florian

 Şef Serviciu SCAESPM

**ROMÂNIA P r o i e c t**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2016**

**privind depunerea candidaturii în vederea preluării în custodie de către**

**Municipiul Tîrgu Mureş a ariei protejate „Pădurea Tîrgu Mureş”**

**şi unele măsuri referitoare la realizarea planului de management**

***Consiliul local municipal Tîrgu Mureş, întrunit în şedinţă ordinară de lucru,***

Având în vedere Expunerea de motive nr.\_\_\_\_\_\_ din \_\_\_\_\_\_\_ 2016 privind depunerea candidaturii în vederea preluării în custodie de către Municipiul Tîrgu Mureş a ariei protejate „Pădurea Tîrgu Mureş” şi unele măsuri referitor la realizarea planului de management, prezentată de către Administraţia Domeniului Public,

În temeiul prevederilor art. 36 alin. (1), alin. (2) lit. “b” şi “c”, alin. (4), lit. “e” şi alin. (5) lit.”c”, art. 45, alin. (1) din Legea nr.215/2001, privind administraţia publică locală, republicată,

**H o t ă r ă ş t e** :

**Art. 1.** Se aprobă demarareaprocedurilor în vederea depunerea candidaturii în vederea preluării în custodie de către Municipiul Tîrgu Mureş a ariei protejate „Pădurea Tîrgu Mureş”.

**Art. 2.** Se aprobă constituirea unui grup de lucru din cadrul serviciilor de specialitate ale Municipiului Tîrgu Mureş pentru pregătirea planului de management al ariei naturale protejate „Pădurea Tîrgu Mureş”, având componenţa: Serviciul control de activităţi economice, salubrizare şi protecţia mediului din cadrul Administraţiei Domeniului Public şi Arhitect şef.

**Art. 3.** Acest grup de lucru va pregăti un studiu privind termenele şi costurile evaluate, aferente planului de management, până la atribuirea în custodie a „Pădurii Tîrgu Mureş”.

**Art. 4.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Serviciul control de activităţi economice, salubrizare şi protecţia mediului, Administraţiei Domeniului Public şi Arhitect şef..

**Viză de legalitate**

**Secretarul Municipiului Tîrgu Mureş**

 **jrs. Andrei Mureşan**